### Obvestilo posameznikom glede obdelave osebnih podatkov pri javnem zbiranju ponudb za oddajo v najem dela gradu Turjak

**Uvod**

Varovanje osebnih podatkov bo zagotovljeno v skladu z veljavnimi predpisi:

- Uredbo (EU) 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES (UL L št. 119, z dne 4. 5. 2016, str. 1, s spremembami, v nadaljnjem besedilu: Splošna uredba o varstvu podatkov),

- Zakonom o varstvu osebnih podatkov (Uradni list RS, št. 163/22, v nadaljnjem besedilu: ZVOP-2)

**Osnovni podatki o upravljavcu**

Ministrstvo za kulturo, Maistrova 10, 1000 Ljubljana

telefon: (01) 369 59 00

e-pošta: gp.mk@gov.si

**Kontaktni podatki osebe, pooblaščene za varstvo osebnih podatkov**

telefonska številka: 01/369 58 84

elektronski naslov: bernarda.komidar@gov.si

**Namen obdelave osebnih podatkov**

Ministrstvo za kulturo (v nadaljnjem besedilu: ministrstvo) se zavezuje, da bodo osebni podatki obdelani zakonito, pošteno in na pregleden način ter da bo od ponudnika zahtevalo, pridobivalo in obdelovalo zgolj osebne podatke, ki so neposredno in objektivno povezani z izvajanjem tega javnega zbiranja ponudb.

Besede »ponudnik«, »posameznik« ali »upravičenec« se nanašajo na vse osebne podatke oseb, ki jih bodo obdelovali zaposleni na ministrstvu, drugi javni uslužbenci in člani strokovnih komisij v okviru izvedbe javnega zbiranja ponudb.

Namen obdelave je izvedba javnega zbiranja ponudb (preverba izpolnjevanja pogojev, izdelava ocene prejetih vlog, preverba točnosti podatkov glede na javne evidence), vodenje podatkov in evidenc (evidence izbranih in neizbranih ponudnikov (vključno z zavrženimi vlogami)), vodenje statističnih in drugih analitičnih evidenc, priprava opomnikov in drugih internih dopisov. Namen obdelave podatkov po sklenitvi najemne pogodbe pa bo obdelava za namene sodelovanja in priprave oziroma izdelave vlog v postopkih pred pristojnimi organi (postopki pred sodnimi, preiskovalnimi ali drugimi pristojnimi organi).

Vsebina obdelave iz prejšnjega odstavka je omejena na:

- vpogled, zbiranje, beleženje, strukturiranje, prilagajanje ali spreminjanje, priklic, uporabo, razkritje s posredovanjem, razširjanje ali drugačno omogočanje dostopa, prilagajanje ali kombiniranje, omejevanje, urejanje in shranjevanje ter izbris ali uničenje osebnih podatkov ponudnikov in upravičencev.

**Vrste osebnih podatkov:**

- osebno ime,

- telefonska številka,

- naslov prebivališča,

- elektronski naslov,

- rojstni podatek (EMŠO),

- podatki o zaposlitvi,

- podatki o izobrazbi,

- št. transakcijskega računa,

ki se nanašajo na:

zaposlene osebe pri ponudniku navedene kot kontaktne osebe ter

vse vključene osebe pri sklepanju najemne pogodbe.

**Pravna podlaga za obdelavo osebnih podatkov**

Temelj zakonitosti obdelave osebnih podatkov, ki bodo posredovani v vlogi ponudnika oziroma v dokazilih in drugih gradivih ob prijavi na zadevno javno zbiranje ponudb, izhaja iz e) točke prvega odstavka 6. člena Splošne uredbe o varstvu podatkov. Obdelava tovrstnih podatkov je nujno potrebna za izvrševanje zakonskih pristojnosti, nalog ali obveznosti ministrstva oziroma za izvajanje javne oblasti na podlagi Zakona o državni upravi, Zakona o uresničevanju javnega interesa za kulturo.

Zagotovitev osebnih podatkov v okviru ponudnikove vloge na zadevno javno zbiranje ponudb oziroma pripadajočih dokazil je obveznost, ki je potrebna za sklenitev najemne pogodbe. Morebitna posledica, če se tovrstni podatki ne zagotovijo, torej če se odda ponudba, ki je pomanjkljiva, saj ne vsebuje določenih osebnih podatkov, ki bi bili z vidika presoje vloge nujni, je zavrženje vloge.

**Kategorije uporabnikov**

Posredovane osebne podatke bodo uporabljale sledeče kategorije oseb: zaposleni na ministrstvu, ki je pripravil javno zbiranje ponudb, zaposleni v službah v okviru sekretariata ministrstva, zaposleni v finančni službi ministrstva, člani strokovnih komisij ter nadzorni organi (FURS, služba za notranjo revizijo ministrstva, MF-UNP, RSRS, MF-CA in ostali pristojni nadzorni organi).

**Informacije o prenosih osebnih podatkov v tretjo državo ali mednarodno organizacijo**

Ministrstvo ne bo preneslo prejetih osebnih podatkov v tretjo državo ali mednarodno organizacijo.

**Čas obdelave in rok hrambe**

Prejeti osebni podatki se bodo obdelovali le toliko časa, dokler bo to potrebno za dosego namena, zaradi katerega se obdelujejo, torej dokler ne bo javno zbiranje ponudb izvedeno oziroma najemna pogodba potekla in roki za hrambo pretečeni.

Skladno z Zakonom o varstvu dokumentarnega in arhivskega gradiva ter arhivih je sprejet Klasifikacijski načrt Ministrstva za kulturo, ki predpisuje rok in tip hrambe dokumentov, v katerih se nahajajo tudi osebni podatki.

Osebni podatki se po izteku roka hrambe uničijo, razen če drug zakon za posamezne obdelave osebnih podatkov določa drugače, kot na primer za raziskovalne, statistične in arhivske namene.

**Ukrepi za varovanje**

Zaposleni na ministrstvu in drugi javni uslužbenci, ki morajo po službeni dolžnosti imeti dostop do osebnih podatkov ter člani strokovnih komisij so zavezani k varovanju osebnih podatkov po Splošni uredbi o varstvu podatkov in ZVOP-2, in sicer za celotno obdobje trajanja pogodbe in tudi po njenem prenehanju ter za morebitne kršitve kazensko, civilno in disciplinsko ali pogodbeno odgovarjajo.

Varovanje osebnih podatkov se zagotavlja z varovanjem prostorov in opreme, s katero se obdelujejo osebni podatki in preprečevanjem dostopa nepooblaščenim osebam do osebnih podatkov.

Ukrepi za varovanje osebnih podatkov, katere na tehnični ravni izvaja ministrstvo, vključujejo zlasti fizično varovanje gradiva, ki vsebuje osebne podatke na za to posebej določenih mestih in v posebnih varovanih omarah, ki so pod ključem. Pisarne uslužbencev, kjer se gradivo hrani, so varovane z navadnimi vrati in se zaklepajo, delovni prostori ministrstva pa so varovani tako z varnostno službo, kot kamerami ter varnimi vrati na vseh vhodih. V organizacijskem smislu varnostni ukrepi predstavljajo predvsem spoštovanje načela minimizacije, oziroma izvedbo psevdonimizacije podatkov, kadar je to mogoče in primerno za obdelavo, ter usposabljanje delavcev o varstvu in delu z osebnimi podatki.

V informacijske sisteme (Krpan, eJR, e-MA), v katerih se obdelujejo osebni podatki upravičencev, se je mogoče prijaviti preko uporabe osebnega gesla ali digitalne potrditve SIGOV-CA. Posamezni zaposleni na ministrstvu in drugi javni uslužbenci, ki morajo po službeni dolžnosti imeti dostop do osebnih podatkov, ter člani strokovnih komisij, imajo znotraj informacijskih sistemov dostop samo do tistih projektov oziroma osebnih podatkov, ki sodijo v njihovo delovni pristojnost.

**Pravice posameznika in dodatne informacije**

Posameznik lahko skladno s Splošno uredbo o varstvu podatkov od ministrstva zahteva **dostop do svojih osebnih podatkov**, **popravek ali izbris ali omejitev obdelave svojih osebnih podatkov**, tako da o tem obvesti pooblaščeno osebo za varstvo osebnih podatkov ali skrbnika pogodbe o financiranju.

Posameznik ima tudi **pravico, da ugovarja obdelavi osebnih podatkov**.

Posameznik, na katerega se nanašajo osebni podatki, ima **pravico do vložitve pritožbe** pri nadzornem organu za varstvo osebnih podatkov Republike Slovenije - **pri Informacijskem pooblaščencu,**  Dunajska cesta 22, 1000 Ljubljana, telefon: (01) 230 97 30, e-pošta: gp.ip@ip-rs.si, spletna stran: https://www.ip-rs.si/.

Osebni podatki posameznika ne bodo podvrženi avtomatiziranemu sprejemanju odločitev oziroma oblikovanju profilov iz prvega in četrtega odstavka 22. člena Splošne uredbe o varstvu podatkov.